Αριθ. C 257/32 Επίσημη Εφημερίδα των Ευρωπαϊκών Κοινοτήτων 28. 9. 87 
δ) Το σχέδιο Handy net 
Συντονισμός και περαιτέρω ανάπτυξη του σχεδίου Handynet (μηχανογραφημένο σύστημα πληροφο­
ριών για θέματα που αφορούν τους μειονεκτούντες της Ευρωπαϊκής Κοινότητας), όσον αφορά την 
επαγγελματική αποκατάσταση και απασχόληση, συμπεριλαμβανομένης της δημιουργίας των μονάδων 
του Handynet και πυλών επικοινωνίας για άλλες βάσεις δεδομένων στον τομέα αυτό. 
Το κόστος για το συντονισμό και την ανάπτυξη του Handynet υπολογίζεται σε 422 000 ECU το 1988. 
Η Επιτροπή θα καλύψει τις δαπάνες των δραστηριοτήτων αυτών που εξασφαλίζουν την ευρωπαϊκή 
διάσταση του σχεδίου και, κατά τη διάρκεια του σχεδίου και εντός των ορίων που της επιτρέπει ο 
προϋπολογισμός, μπορεί να συνεισφέρει και σε άλλα έξοδα. 
ε) Συντονισμός των δραστηριοτήτων ανταλλαγών και υπηρεσία τεκμηρίωσης 
Σύσταση ομάδας εμπειρογνωμόνων που θα έχει ως καθήκον να βοηθά την Επιτροπή στο συντονισμό, 
την ενθάρρυνση και την αξιολόγηση των δραστηριοτήτων ανταλλαγών που προαναφέρθηκαν και θα 
είναι υπεύθυνη για τη σύσταση και τη λειτουργία μιας υπηρεσίας τεκμηρίωσης την οποία θα μπορούν 
να χρησιμοποιήσουν τα άτομα που συμμετέχουν στις δραστηριότητες αυτές. Η μονάδα αυτή θα διεξάγει 
παρόμοιες εργασίες όσον αφορά το πρόγραμμα κοινωνικής ένταξης και ανεξάρτητης διαβίωσης. 
Το κόστος λειτουργίας αυτής της ομάδας εμπειρογνωμόνων, όσον αφορά την επαγγελματική αποκα­
τάσταση και την απασχόληση, υπολογίζεται σε 260 000 ECU το 1988 και η Κοινότητα μπορεί να 
καλύψει μέχρι το 100% του κόστους της δραστηριότητας αυτής. 
στ) Προετοιμασία των προτάσεων πολιτικής 
Η Επιτροπή θα καθορίζει τις μελέτες και θα διοργανώνει τα σεμινάρια που είναι απαραίτητα για να 
διατυπωθεί η βάση των προτάσεων ή να παρασχεθεί η απαραίτητη τεχνική ενίσχυση στις δραστηριότη­
τες, στον τομέα της επαγγελματικής κατάρτισης και απασχόλησης. 
Το κόστος των μελετών και των σεμιναρίων για το 1988 υπολογίζεται σε 40 000 ECU και η Επιτροπή 
αναλαμβάνει την πλήρη κάλυψη του. 
Πρόταση απόφασης του Συμβουλίου για κοινοτικό πρόγραμμα δράσης για την προώθηση της 
κοινωνικής ένταξης και της ανεξάρτητης διαβίωσης των μειονεκτούντων 
COM(87) 342 τελικό 
(Υποβληθείσα από την Επιτροπή στο Συμβούλιο στις 24 Ιουλίου 1987) 
(87/C 257/03) 
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ 
Έχοντας υπόψη: 
τη συνθήκη για την ίδρυση της Ευρωπαϊκής Οικονομικής 
Κοινότητας, και ιδίως το άρθρο 235, 
την πρόταση της Επιτροπής, 
τη γνώμη του Ευρωπαϊκού Κοινοβουλίου, 
τη γνώμη της Οικονομικής και Κοινωνικής Επιτροπής, 
Εκτιμώντας: 
ότι ένας από τους στόχους της Κοινότητας είναι να βελ­
τιωθεί γρήγορα το βιοτικό επίπεδο των πολιτών της, 
ότι το παρόν πρόγραμμα δράσης αποσκοπεί να συμβάλει 
στην επίτευξη του στόχου αυτού με τη διεξαγωγή συκεκρι-
μένων ενεργειών για την προώθηση της κοινωνικής έντα­
ξης και της ανεξάρτητης διαβίωσης των μειονεκτούντων, ότι το ψήφισμα του Κοινοβουλίου της 21ης Ιανουαρίου 
1974 για κοινωνικό πρόγραμμα δράσης(') προβλέπει, 
μεταξύ άλλων, την εφαρμογή προγράμματος για την επαγ­
γελματική και κοινωνική ένταξη των μειονεκτούντων, 
ότι το ψήφισμα του Συμβουλίου της 27ης Ιουνίου 1974(2) 
για την καθιέρωση αρχικού κοινοτικού προγράμματος 
δράσης για την επαγγελματική κατάρτιση των μειονε­
κτούντων ορίζει την αποκατάσταση ως «σειρά μέτρων που 
αποσκοπούν στη δημιουργία και τη διατήρηση όσο το 
δυνατόν ικανοποιητικότερης σχέσης μεταξύ του ατόμου 
και του περιβάλλοντος του», 
ότι το ψήφισμα του Συμβουλίου και των εκπροσώπων 
των κυβερνήσεων των κρατών μελών που συνήλθαν στα 
πλαίσια του Συμβουλίου της 21ης Δεκεμβρίου 1981 (3) 
(') ΕΕ αριθ. C 13 της 12. 2. 1974, σ. 1. 
(2) ΕΕ αριθ. C 80 της 9. 7. 1974, σ. 30. 
(3) ΕΕ αριθ. C 347 της 31. 12. 1981, σ. 1. 
28. 9. 87 Επίσημη Εφημερίδα των Ευρωπαϊκών Κοινοτήτων Αριθ. C 257/33 
καθιέρωσε το πρώτο πρόγραμμα δράσης για την προώ­
θηση της κοινωνικής ένταξης των μειονεκτούντων το 
οποίο πρέπει τώρα να παραταθεί και να αναπτυχθεί περαι­
τέρω, 
ότι το Ευρωπαϊκό Κοινοβούλιο, στο ψήφισμα του της 
11ης Μαρτίου 1981 ('), υπογράμμισε την ανάγκη να προω­
θηθεί σε κοινοτικό επίπεδο η οικονομική, κοινωνική και 
επαγγελματική ένταξη των μειονεκτούντων, 
ότι οι κατευθυντήριες γραμμές 86/379/ΕΟΚ θετικών ενερ­
γειών που επισυνάπτονται στη σύσταση του Συμβουλίου 
της 24ης Ιουλίου 1986 για την απασχόληση των μειονε­
κτούντων στην Κοινότητα(2) υπογραμμίζουν τη σημασία 
να «εξασφαλισθεί ότι τα μειονεκτούντα άτομα διαβιώνουν 
σε ένα περιβάλλον που τους επιτρέπει να επωφελούνται 
από τις δυνατότητες επιμόρφωσης και περαιτέρω επαγγελ­
ματικής κατάρτισης και να συμβάλλουν στην οικονομία 
με όλες τις ικανότητες τους», 
ότι τα μέτρα για την κατάρτιση και την απασχόληση 
των μειονεκτούντων δεν θα έχουν αποτέλεσμα, εάν δεν 
συμπληρώνονται με μέτρα που εξασφαλίζουν την απαραί­
τητη ενίσχυση της ανεξάρτητης διαβίωσης (στο περιβάλ­
λον, στο προσωπικό και οικονομικό επίπεδο), 
ότι το παρόν πρόγραμμα δράσης και το πρόγραμμα που 
εγκρίθηκε με [απόφαση του Συμβουλίου ...] για την προώ­
θηση της επαγγελματικής αποκατάστασης και της οικονο­
μικής ένταξης των μειονεκτούντων αποτελούν τα δύο μέρη 
ενιαίου κοινοτικού προγράμματος δράσης που πρόκειται 
να συνεχίσει τις προηγούμενες κοινοτικές ενέργειες υπέρ 
των μειονεκτούντων, 
ότι το παρόν πρόγραμμα δράσης στο σύνολο του αποτελεί 
θετική απάντηση σε κοινοτικό επίπεδο στις ανάγκες, 
προσδοκίες και δυνατότητες των 30 εκατομμυρίων και 
άνω μειονεκτούντων της Ευρωπαϊκής Κοινότητας, υπό τη 
μορφή ενεργειών που καλύπτουν όλες τις υπηρεσίες που 
σχετίζονται με την πλήρη ένταξη και την ανεξάρτητη 
διαβίωση, 
ότι και τα δύο μέρη του ενιαίου προγράμματος δράσης 
πρόκειται να εξασφαλίσουν ότι η Κοινότητα θα μπορέσει 
να συνεχίσει να συμβάλλει στο διεθνές πρόγραμμα δράσης 
που καθιέρωσαν τα Ηνωμένα Έθνη στον τομέα αυτό, 
ότι η Συνθήκη δεν προτρέπει τις απαιτούμενες προς τον 
σκοπό αυτό εξουσίες. 
ΑΠΟΦΑΣΙΖΕΙ: 
Άρθρο 1 
Εγκρίνεται για την περίοδο από την 1η Ιανουαρίου 1988 
έως τις 31 Δεκεμβρίου 1991 το κοινοτικό πρόγραμμα δρά­
σης που επισυνάπτεται στην παρούσα απόφαση. 
Άρθρο 2 
Για τους σκοπούς τους προγράμματος αυτού, ο όρος «μειο-
νεκτούντες» περιλαμβάνει όλους όσους πάσχουν από 
μακροχρόνια ανικανότητα (οποιασδήποτε σοβαρότητας) 
που οφείλεται σε σωματικές, διανοητικές ή ψυχολογικές 
διαταραχές. 
(') ΕΕ αριθ. C 77 της 6. 4. 1981, σ. 27. 
(2) ΕΕ αριθ. L 225 της 12. 8. 1986, σ. 43. Άρθρο 3 
Οι στόχοι του προγράμματος δράσης είναι οι εξής: 
α) να καθιερωθεί και να αναπτυχθεί κοινή κοινοτική 
μέθοδος αντιμετώπισης των προβλημάτων κοινωνικής 
ένταξης και ανεξάρτητης διαβίωσης με την εκπόνηση 
κατευθυντήριων γραμμών πολιτικής που αφορούν 
πρακτικά θέματα και βασίζονται στην καλύτερη 
εμπειρία των κρατών μελών 
β) να συντονισθούν και να εφαρμοσθούν σε κοινοτικό 
επίπεδο δραστηριότητες που αποσκοπούν στην προώ­
θηση των καινοτομιών, στη διευκόλυνση της ανταλλα­
γής εμπειρίας και στην ενθάρρυνση της διάδοσης 
ορθών πρακτικών. Στις δραστηριότητες αυτές θα συμ­
μετέχουν άμεσα επίσημοι εμπειρογνώμονες, ερευνη­
τές, επαγγελματίες που εργάζονται στον τομέα αυτό, 
οργανώσεις των κοινωνικών εταίρων καθώς και μειο-
νεκτούντες, οι οικογένειες τους και οι εκπρόσωποι 
τους· 
γ) να καθιερωθεί σύστημα με τη χρησιμοποίηση των 
νέων τεχνολογιών πληροφοριών για τη συλλογή, την 
ενημέρωση και την ανταλλαγή πληροφοριών όσον 
αφορά την κοινωνική ένταξη και την ανεξάρτητη δια­
βίωση. Το σύστημα αυτό θα λειτουργεί σε κοινοτικό 
επίπεδο και θα βασίζεται στα αναπτυσσόμενα συστή­
ματα πληροφοριών των κρατών μελών 
δ) να εξευρεθούν τρόποι για τη χρησιμοποίηση των 
πόρων της Ευρωπαϊκής Κοινότητας για την ενίσχυση 
των προσπαθειών των κρατών μελών να προωθήσουν 
την κοινωνική ένταξη και την ανεξάρτητη διαβίωση 
των μειονεκτούντων με τη βοήθεια των νέων τεχνο­
λογιών 
ε) να συνεχισθεί και, εάν χρειασθεί, να διευρυνθεί η 
κοινοτική στήριξη της ευρωπαϊκής συνεργασίας των 
μη κυβερνητικών οργανώσεων στον τομέα αυτό· 
στ) να δοθεί ιδιαίτερη προσοχή στην προώθηση της κοι­
νωνικής ένταξης και της ανεξάρτητης διαβίωσης των 
μειονεκτούντων γυναικών και των γυναικών που 
φέρουν ειδικές ευθύνες, επειδή φροντίζουν μειονεκτού­
ντα παιδιά ή ενήλικες στο σπίτι και να εξασφαλισθεί 
στενή συνεργασία τον τομέα αυτό με το κοινοτικό 
μεσοπρόθεσμο πρόγραμμα για τις ίσες ευκαιρίες για 
τις γυναίκες· 
ζ) να εξασφαλισθεί στενός και συνεχής συντονισμός 
μεταξύ του προγράμματος δράσης και των ενεργειών 
που αποσκοπούν στην προώθηση της ένταξης των 
μειονεκτούντων παιδιών και νέων στο κανονικό εκπαι­
δευτικό σύστημα· 
η) να εφαρμοσθούν οι προτεραιότητες πολιτικής στον 
τομέα των μειονεκτούντων που διατυπώθηκαν στο 
ψήφισμα του 1981 για την κοινωνική ένταξη. 
Άρθρο 4 
Η Επιτροπή εφαρμόζει το πρόγραμμα σε συνδυασμό με 
το πρόγραμμα για την προώθηση της επαγγελματικής 
αποκατάστασης και της οικονομικής ένταξης των μειονε­
κτούντων, έτσι ώστε να αποτελέσουν ενιαίο πρόγραμμα 
δράσης για την περίοδο από την 1η Ιανουαρίου 1988 έως 
τις 31 Δεκεμβρίου 1991. 
Αριθ. C 257/34 Επίσημη Εφημερίδα των Ευρωπαϊκών Κοινοτήτων 28. 9. 87 
Άρθρο 5 
1. Στην εκτέλεση των εργασιών αυτών, βοηθεί την Επι­
τροπή συμβουλευτική επιτροπή από 35 μέλη, που αποτε-
λείαι από: 
(α) δύο εκπροσώπους ανά κράτος μέλος, διορισμένους από 
την Επιτροπή βάσει προτάσεων των κρατών μελών 
(β) εννέα εκπροσώπους των μειονεκτούντων ή των οικογε­
νειών τους, διορισμένους από την Επιτροπή βάσει 
προτάσεων των οργανώσεων που κάλεσε η Επιτροπή 
να υποβάλουν προτάσεις για το σκοπό αυτό 
(γ) έναν εκπρόσωπο των οργανώσεων που εκπροσωπούν 
τους εργοδότες και έναν εκπρόσωπο των οργανώσεων 
που εκπροσωπούν τους εργαζομένους, που διορίζονται 
από την Επιτροπή βάσει προτάσεων από τις οργανώ­
σεις που τους εκπροσωπούν σε κοινοτικό επίπεδο. 
Εμπειρογνώμονες ή σύμβουλοι βοηθούν τα μέλη. 
2. Η επιτροπή έχει ως πρόεδρο εκπρόσωπο της Επιτρο­
πής. Η γραμματεία της επιτροπής προέρχεται από την Επι­
τροπή. 
3. Η Επιτροπή συμβουλεύεται την επιτροπή για όλα τα 
θέματα που αφορούν την εφαρμογή του προγράμματος. 
4. Δεν διεξάγεται ψηφοφορία μετά τις συζητήσεις της 
επιτροπής αλλά κάθε μέλος της μπορεί να απαιτεί να 
εγγραφούν στα πρακτικά οι απόψεις του. 
5. Οι συζητήσεις της επιτροπής είναι απόρρητες. 
Θεσπίζει δικούς της διαδικαστικούς κανόνες. 
6. Η επιτροπή βοηθεί την Επιτροπή στην εφαρμογή 
του προγράμματος δράσης για την προώθηση της επαγ­
γελματικής αποκατάστασης και της οικονομικής ένταξης 
των μειονεκτούντων. 
Άρθρο 6 
Η Επιτροπή υποβάλλει έκθεση στο Συμβούλιο για την 
εφαρμογή και τα αποτελέσματα του προγράμματος δράσης 
πριν το τέλος του 1991. 
ΠΑΡΑΡΤΗΜΑ 
ΣΥΓΚΕΚΡΙΜΕΝΕΣ ΕΝΕΡΓΕΙΕΣ ΠΟΥ ΘΑ ΔΙΕΞΑΓΕΙ Η ΕΠΙΤΡΟΠΗ ΚΑΤΑ ΤΗΝ ΕΚΤΕΛΕΣΗ ΤΟΥ 
ΚΟΙΝΟΤΙΚΟΥ ΠΡΟΓΡΑΜΜΑΤΟΣ ΔΡΑΣΗΣ ΓΙΑ ΤΗΝ ΠΡΟΩΘΗΣΗ ΤΗΣ ΚΟΙΝΩΝΙΚΗΣ ΕΝΤΑΞΗΣ 
ΚΑΙ ΤΗΣ ΑΝΕΞΑΡΤΗΤΗΣ ΔΙΑΒΙΩΣΗΣ ΤΩΝ ΜΕΙΟΝΕΚΤΟΥΝΤΩΝ (1988-1991) 
1. Η Επιτροπή θα διεξάγει αυτό το πρόγραμμα δράσης σε συνεργασία με τα κράτη μέλη, τις ενώσεις 
μειονεκτούντων και τις οικογένειες τους, τους κοινωνικούς εταίρους και τους επαγγελματικούς και 
φιλανθρωπικούς φορείς που εργάζονται στον τομέα αυτό. 
2. Η Επιτροπή θα συντονίζει τις δραστηριότητες που διεξάγονται στα πλαίσια αυτού του προγράμματος 
με τις δραστηριότητες του προγράμματος για την προώθηση της επαγγελματικής αποκατάστασης και 
οικονομικής ένταξης των μειονεκτούντων, έτσι ώστε να υπάρξει ενιαίο πρόγραμμα δράσης κατά τη 
διάρκεια των δύο. 
3. Κατά τη διάρκεια του προγράμματος 1988-1991, θα εφαρμοσθούν τα ακόλουθα μέτρα σε κοινοτικό επίπεδο: 
α) Δίκτυο των τοπικών σχεδίων 
Λειτουργία δύο δικτύων τοπικών σχεδίων στα κράτη μέλη που αφορούν το συντονισμό των υπηρεσιών 
προς τους μειονεκτούντες και την ανεξάρτητη διαβίωση. Τα σχέδια έχουν επιλεγεί από την Επιτροπή 
βάσει προτάσεων από τα κράτη μέλη. 
Οι δραστηριότητες του δικτύου που διοργανώνει η Επιτροπή μπορεί να περιλαμβάνουν ενίσχυση των 
ευρωπαϊκών συνδιασκέψεων (σε συνεργασία με τις εθνικές αρχές), ενημέρωση, τεκμηρίωση και παροχή 
συμβουλών, εκπαιδευτικές επισκέψεις και σεμινάρια για αρχηγούς σχεδίων. Επιπλέον, η Επιτροπή 
μπορεί να συμβάλει οικονομικά στα έξοδα συντονισμού των σχεδίων του δικτύου που αφορούν το 
συντονισμό των υπηρεσιών. 
Η κοινοτική συμβολή στις δραστηριότητες αυτών των δύο δικτύων τοπικών σχεδίων υπολογίζεται σε 
588 000 ECU το 1988. Η κοινοτική ενίσχυση των ευρωπαϊκών συνδιασκέψεων δεν θα υπερβαίνει το 
30% του συνολικού κόστους, δηλαδή ανώτατο όριο 25 000 ECU. Η Κοινότητα μπορεί να ενισχύσει 
κατά 100% άλλες κοινοτικές δραστηριότητες (παρόμοιες με αυτές που περιγράφηκαν στην προηγού­
μενη παράγραφο). Η συμβολή της Κοινότητας στο κόστος συντονισμού ορισμένων σχεδίων δεν θα 
υπερβαίνει το 50 % του κόστους και δεν θα υπερβαίνει τα 20 000 ECU ανά σχέδιο το χρόνο. Τουλά­
χιστον το 50% του κόστους συντονισμού που δεν θα καλύπτεται από την κοινοτική συμβολή σε κάθε 
σχέδιο θα προέρχεται από δημόσιες ενισχύσεις. 
28. 9. 87 Επίσημη Εφημερίδα των Ευρωπαϊκών Κοινοτήτων Αριθ. C 257/35 
β) Ειδική ενέργεια για την ανεξάρτητη διαβίωση 
Κατάρτιση ειδικού πςρογράμματος για την προώθηση της ανεξάρτητης διαβίωσης που αφορά: τη 
δυνατότητα μετακίνησης και τη μεταφορά, την πρόσβαση στα δημόσια κτίρια και εγκατάσεις (συμπερι­
λαμβάνονται οι εγκαταστάσεις πολιτιστικών και ψυχαγωγικών εκδηλώσεων) και η στέγαση, συμπερι­
λαμβανομένης της υλικής και προσωπικής βοήθειας για ανεξάρτητη διαβίωση σε κατοικία. Κάθε 
χρόνο η Επιτροπή θα προσφέρει χρηματικά έπαθλα σε πλήρη σχέδια που έχουν συστήσει τα κράτη 
μέλη. Κάθε χρόνο επίσης, σε συνεργασία με τις εθνικές αρχές ενός κράτους μέλους, η Επιτροπή θα 
διοργανώνει συνδιάσκεψη και έκθεση στην οποία θα υποβάλλονται σχέδια που έχουν πετύχει χρη­
ματικά έπαθλα. Οι εργασίες των συνδιασκέψεων αυτών θα δημοσιευθούν στις κοινοτικές γλώσσες. 
Η κοινοτική συμβολή στο ειδικό αυτό πρόγραμμα υπολογίζεται σε 440 000 ECU το 1988. Τα έπαθλα 
δεν θα υπερβαίνουν 15 000 ECU ανά σχέδιο. Η Επιτροπή θα συμβάλει στο 80% τους κόστους των 
συνδιασκέψεων και το 100% του κόστους δημοσιεύσεων. 
γ) Επιδοτήσεις σε εξωτερικές δραστηριότητες ευρωπαϊκής συνεργασίας 
Διεξαγωγή ετήσιου προγράμματος επιχορηγήσεων για την ενίσχυση δραστηριοτήτων ευρωπαϊκής 
συνεργασίας που διεξάγουν ανεξάρτητοι φορείς, ιδίως ενώσεις μειονεκτούντων ή για μειονεκτούντες 
και αφορούν την κοινωνική ένταξη ή την ανεξάρτητη διαβίωση. Παρόλο που το ποσοστό της 
κοινοτικής επιχορήγησης δεν θα υπερβαίνει κατά κανόνα το 50% του κόστους της δραστηριότητας, 
μπορούν να δοθούν μεγαλύτερες επιχορηγήσεις σε ορισμένες ειδικές περιπτώσεις, ιδίως για επιχορηγή­
σεις σε ενώσεις που συστήνονται ή έχουν συσταθεί για πρώτη φορά σε ευρωπαϊκό επίπεδο. 
Οι επιχορηγήσεις θα συμβάλλουν στο κόστος για την προετοιμασία και τη διάδοση των αποτελεσμάτων 
καθώς και για τις ίδιες τις δραστηριότητες. 
Η κοινοτική συμβολή στις δραστηριότητες αυτές υπολογίζεται σε 660 000 ECU το 1988. 
δ) Το Σχέδιο Handynet 
Συντονισμός και περαιτέρω ανάπτυξη του σχεδίου Handynet (μηχανογραφημένο σύστημα πληροφο­
ριών της Ευρωπαϊκής Κοινότητας για τους μειονεκτούντες). Η Επιτροπή θα ολοκληρώσει και θα 
ενημερώσει την πρώτη μονάδα του Handynet, την 'Handyaids', που συνίσταται σε ευρωπαϊκή πολύ­
γλωσση βάση δεδομένων που περιλαμβάνει κατάλογο της τεχνικής βοήθειας και οδηγό των δημόσιων 
και ιδιωτικών φορέων που ασχολούνται με τη διαδικασία της παροχής της βοήθειας. Επιπλέον, η 
Επιτροπή μπορεί να αναπτύξει άλλες μονάδες του Handynet και να δημιουργήσει πύλες επικοινωνίας 
για άλλες βάσεις δεδομένων που αφορούν την κοινωνική ένταξη και την ανεξάρτητη διαβίωση. 
Το κόστος για το συντονισμό και την ανάπτυξη αυτών των στοιχείων του Handynet υπολογίζεται σε 
843 000 ECU το 1988. Η Επιτροπή θα καλύψει πλήρως τις δαπάνες των δραστηριοτήτων αυτών που 
εξασφαλίζουν την ευρωπαϊκή διάσταση του σχεδίου και, κατά τη διάρκεια του σχεδίου και εντός των 
ορίων που της επιτρέπουν οι δυνατότητες του προϋπολογισμού, θα συμβάλει σε άλλα έξοδα τα οποία 
θα μπορούσαν να περιλαμβάνουν έξοδα μετάδοσης. 
ε) Συντονισμός των δραστηριοτήτων ανταλλαγών και υπηρεσία τεκμηρίωσης 
Σύσταση ομάδας εμπειρογνωμόνων που θα έχει ως καθήκον να βοηθεί την Επιτροπή στο συντονισμό, 
την ενθάρρυνση και την αξιολόγηση όλων των δραστηριοτήτων ανταλλαγών που περιγράφηκαν και 
θα είναι υπεύθυνη για τη δημιουργία και τη λειτουργία μιας υπηρεσίας τεκμηρίωσης την οποία θα 
μπορούν να χρησιμοποιούν όλοι όσοι συμμετέχουν στις διάφορες δραστηριότητες. Η μονάδα αυτή θα 
αναλαμβάνει παρόμοια καθήκοντα όσον αφορά το πρόγραμμα για την επαγγελματική αποκατάσταση 
και την οικονομική ένταξη. 
Το κόστος λειτουργίας αυτής της ομάδας εμπειρογνωμόνων, όσον αφορά την κοινωνική ένταξη και 
την ανεξάρτητη διαβίωση, υπολογίζεται σε 390 000 ECU το 1988 και η Κοινότητα μπορεί να συμβάλει 
στο 100% της δραστηριότητας. 
στ) Προετοιμασία των προτάσεων πολιτικής 
Η Επιτροπή θα καθορίζει τις μελέτες και θα διοργανώνει τα σεμινάρια που θα είναι απαραίτητα για 
να διατυπωθεί η βάση των προτάσεων ή να παρασχεθεί η απαραίτητη τεχνική ενίσχυση στις ενέργειες, 
στον τομέα της κοινωνικής ένταξης και της ανεξάρτητης διαβίωσης. 
Το κόστος των μελετών και των σεμιναρίων που θα διεξαχθούν το 1988 υπολογίζεται σε 90 000 ECU 
και η Επιτροπή αναλαμβάνει το πλήρες κόστος τους.